b'\n_START_ARTICLE_\nRahvusvaheline Telekommunikatsiooni Liit\n_START_SECTION_\nLiikmed\n_START_PARAGRAPH_\nITU liikmeteks v\xc3\xb5ivad astuda nii riigid, keda selles esindavad valitsused, ja saada liikmesriikideks, kui ka eraorganisatsioonid, n\xc3\xa4iteks meediaettev\xc3\xb5tted, sidevahendite tootjad, meediat rahastavad \xc3\xbcksused, teadusorganisatsioonid ning rahvusvahelised ja riigisisesed sideorganisatsioonid, mis v\xc3\xb5ivad saada sektoriliikmeteks._NEWLINE_Eraettev\xc3\xb5tted ja muud organisatsioonid v\xc3\xb5ivad osaleda \xc3\xbches v\xc3\xb5i mitmes liidu kolmest sektorist vastavalt nende huvisf\xc3\xa4\xc3\xa4rile. ITU sektori liikmed arendavad tehnilisi standardeid, mis on aluseks tulevastele sides\xc3\xbcsteemidele ning kujundavad tuleviku v\xc3\xb5rke ja teenuseid. Lisaks omandavad sektori liikmed juurdep\xc3\xa4\xc3\xa4su teabe salajastele esmaallikatele, mis v\xc3\xb5ib nende \xc3\xa4ritegevuses suureks kasuks tulla.'